(Superficial punctate keratitis = SPK)

Symptomer:

Smerte

Svie

Sandfølelse

Rødt øye

Fotofobi

Tåreflod

Event. redusert syn

Funn:

Punktate corneale epiteliale defekter (opptar fluorescein).

Event. konjunktival injeksjon.

Etiologi

Tørt øye (se eget avsnitt)

Blefaritt (se eget avsnitt)

Viral keratokonjunktivitt (se eget avsnitt)

Vernal keratokonjunktivitt (se eget avsnitt)

Atopisk keratokonjunktivitt :

Bilateralt kronisk inflammasjon av konjunctiva og øyelokk assosiert med atopisk

dermatitt. Vanlig 20-50 års alder.

Topikale øyedråper:

Lengre tids bruk av øyedråper, særlig ved innhold av konserveringsmiddel.

Eksposisjons-keratopati:

Tilstander som gir lagoftalmos (manglende lukking av øyelokk), slik som perifer facialis-parese og endokrin oftalmopati. SPK i nedre del av cornea.

Trikiasis:

Øyevipper skraper mot cornea. SPK i tilsvarende område.

Entropium / ektropium:

SPK nedad.

Fotoelektrisk keratokonjunktivitt:

"Sveise-blink" og "snø-blindhet". SPK i midtre del av cornea.

Etseskade:

Mild etseskade. Sees også etter skylling med kontaktlinse.

Traume:

Kan oppstå hos pasienter som gnir seg mye i øynene.

Fremmedlegemer:

Fr.legeme under øvre øyelokk? Lineære epiteliale defekter(gjerne vertikalt forløpende).

Kontaktlinse-problemer:

Hypersensitivitet / toksisk reaksjon på konserveringsmiddel i kontaktlinse-løsninger. Tett-linse syndrom (kontaktlinse sitter "fast", avtrykk i konjunktiva etterpå, SPK, corneaødem, reaksjon i fremre kammer). Overbruk av kontaktlinser.

Residiverende cornea erosjon:

Smerter oftest om morgenen. Punktvis forandring inimellom akutt forverring, kan være større epitel defekter.Behandling PTK, hvis ikke konservativ beh hjelper.

Thygesons overfladiske punktate keratitt:

Sjelden, bilateral, residiverende SPK. Distinkte, granulære, gråhvite, eleverte flekker. Ofte sentralt og oppad i cornea. Lite fluorescein-opptak. Blekt øye.

Beh.: Tåresubstitutter, lokale steroider og bløte kontaktlinser.

Rosacea:

Kronisk progressiv sykdom som involverer hud i ansikt og øyne. Blir verre med varm drikke, alkohol, tobakk, krydret mat og stress. Alder 40-50 år. Assosiert med blefarokonjunktivitt, rødme, og evt. overfladiske infiltrater i cornea. Behandling med peroral tetracyclin.

Superior limbic keratoconjuctivitt (Theodor)

Sjelden kronisk sykdom, vanligvis kvinner i 40 –50 årene. Symptomer med tørrhet, rødme oppad, vertikalt forandring av cornea.

Inndeling i henhold til lokalisasjon:

Øvre del:

Vernal KC

Sup limbic KC

Kontaktlinse betinget

Interpalpebral:

Tørre øyne

Anestetisk cornea

Fotoelektrisk KC

Nedre del:

Øyelokk sykdom

Eksposisjons keratopati

Rosacea

Dråpe indusert

Selv indusert

Behandling:

Rettes mot utløsende agens og sykdom. Mange av tilstandene vil respondere på tåresubstitutter.